NaiveNeuron/SloPal huggingface dataset:
Novotný, Viliam, poslanec NR SR (2013-10-30):
Ja už len odpoviem na diskusiu, ktorá sa začala v tejto sále, a som rád, že teda diskutujete o tomto poslaneckom návrhu zákona, a tak to len svedčí o tom, že naozaj tento problém je vážny. Ktorí trošku žijeme v tých samosprávnych krajoch a vnímame tú situáciu okolo ciest druhej a tretej triedy, vieme, že táto situácia je pálčivá a tie cesty sú ničené preťaženými nákladnými autami a do určitej miery sa veľmi tomu nevedia samosprávne kraje ani mestá a obce, ktoré sú správcami týchto ciest, ubrániť. Hľadáme riešenia, ja to beriem tak, hľadáme riešenia, ja len technickú poznámku na to, čo tu odznelo aj v rozprave, ako by sme mali riešiť aj výber peňazí za preťaženie nákladných aut, teda pokút, ktoré sú uložené a kde by mali plynúť. Začala tu takáto diskusia. Priznám sa, uvažoval som o tom pri tomto návrhu zákona, lebo koniec koncov tie pokuty, ak ich vyberie štátna polícia, sú príjmom štátneho rozpočtu, ak ich vyberie obecná polícia, ako to navrhujem, budú príjmom obecného rozpočtu, ale nie príjmom samosprávneho kraja. Podľa mňa najelegantnejšie by bolo, aby tie pokuty boli dobre veľké, tu by sme nemali veľmi šetriť svoju fantáziu, a mali by byť príjmom správcu ciest, to by bolo podľa mňa najoptimálnejšie. Priznám sa, že nemal som takú odvahu pustiť sa až do toho, aby som siahol pánovi ministrovi Kaliňákovi na nejaké kompetencie a otváral ďalšie návrhy zákonov. Dnes to nechajme len v tej rovine, že štátna polícia bude mať naďalej príjem z pokút, ktoré uloží pre preťaženie nákladných áut na cestách, prvej, druhej aj tretej triedy. Ak prejde môj poslanecký návrh zákona, obecná polícia, teda obec bude mať, ktorá zriaďuje tú políciu, príjem z pokút, ktoré budú uložené preťaženým nákladným autám na cestách druhej, tretej triedy, ak meranie bude vykonané v súčinnosti s obecnou políciou. A bonus, ktorý bude mať z toho len samosprávny kraj, je ten, že sa budú viacej chrániť jeho cesty. Čiže nebude mať priamy príjem, ale bude mať zisk z toho alebo pozitívny hospodársky dopad z toho, že tie cesty sa budú menej ničiť. Lebo koniec koncov samosprá..., pre samosprávne kraje to znamená obrovskú položku, ktorú musia investovať zo svojich rozpočtov len do správy a opravy týchto ciest, už nehovorím do celkových rekonštrukcií, na ktoré samosprávne kraje reálne nemajú finančné prostriedky, musia čerpať úvery a zadlžovať sa. Čiže zatiaľ som problematiku pokút a peňazí nechal v tejto rovine, ale keď táto diskusia tu bude aj do budúcna, som pripravený o tom diskutovať, ako by sme to mali riešiť ďalej. Podľa mňa pokuta za preťažené nákladné auto by mala byť príjmom toho, koho cesta bola ničená. To je najlogickejšie, ale v danej chvíli kompetenčne nie tak jednoducho riešiteľné. Poprosím vás o podporu tohto poslaneckého návrhu zákona. Ďakujem pekne.
Andrejuvová, Anna, poslankyňa NR SR (2021-10-05):
Ďakujem pekne, pán predsedajúci, ja možno iba tri poznámky, prvá z nich je, že, to už hovorila aj predkladateľka pani Anka Záborská, pani poslankyňa, že to je návrh, ktorý má pomôcť tehotným ženám, ktoré potrebujú viac času, tie, ktoré sú rozhodnuté, tie na tie potrat pôjdu, ale my chceme rozšíriť ten priestor ženám, ktoré potrebujú viac času, a myslím si, že tento návrh je, vychádza z tých lehôt, ako bývajú vo väčšine krajín Európy, ktorý som čítala naposledy minulý týždeň, a áno, v tej analýze, ktorá, ktorú robila tá, porovnávaciu analýzu, Parlamentný inštitút: Interrupčná legislatíva vo vybraných štátoch Európy, sú tam rôzne tabuľky a dá sa z nich aj rôzne veci prečítať, ja som si vybrala tú, ktorú som minule citovala, o tých lehotách, ale sú tam aj tabuľky, ktoré hovoria, že napríklad pri ohrození života a zdravia žien je to skoro vo všetkých krajinách úplne normálne, že, samozrejme, to zdravotnícke zariadenie musí pristúpiť k záchrane tej ženy, aby ju teda zachránil. Takže ja si myslím, že tá porovnávacia analýza hovorí mnohé fakty, a áno, ja som sa zamerala na tie, kde sú tie lehoty v tej, v tých krajinách Európy v priemere tri dni a viac dní, aby sa ženy mohli rozhodnúť pre to dieťa, ak teda sa nevedia rozhodnúť. Ďakujem.
Vášáryová, Magdaléna, poslankyňa NR SR (2015-04-24):
Ďakujem, pán predseda. Ja len v krátkosti. Ja tu sedím a počúvam tú diskusiu a čím ďalej, tým viacej aj po prejave pána predsedu výboru nadobúdam dojem, že tá Radičovej vláda, teda to bola sila, 18 mesiacov. A za vyše 3 roky nedokážete opraviť to, čo tá vláda urobila. A z kečky sa vám parí! Ja vám to neberiem. Snažíte sa, ako sa len dá, a nemôžete to napraviť, čo to všetko urobili. Ešte aj Váhostav odstavili. A vy sa snažíte, a nedarí sa. Ja len toto som chcela povedať, že uvedomme si, čo to bola za sila, keď tri a pol roka tu počúvame, že všetko spôsobila Radičovej vláda, a vy za vyše 3 roky, a nedarí sa.
B. Bugár, podpredseda NR SR: (2001-09-05):
F. Halmeš, poslanec: Ďakujem. Mne je ľúto, že som sa nestačil prihlásiť do rozpravy. Myslel som, že budú písomné prihlášky a nasledovne ústne. Budem to kompenzovať nejakým vystúpením neskôr. Ale, pán poslanec Brocka, ty si hovoril, že výbor gestorský dal odporúčanie nepokračovať v tom rokovaní a že si to neočakával od gestorského výboru. Keďže je to prvé čítanie, my sme sa zatiaľ s tým nezaoberali vo výbore a zaujmeme stanovisko vo výbore až v druhom čítaní vrátane návrhov, ktoré by sme mohli nazvať pozmeňujúcimi. Chcem predznačiť názor, a to platí aj o návrhu zákona, ktorý predniesol pán poslanec Fico, že prednesiem niektoré výhrady, ktoré by som uplatnil neskôr. Ide o možnú realizovateľnosť tohto zákona a jeho presnejšie zosúladenie so zákonom o zamestnanosti. Ale chcem oceniť úsilie predkladateľov všetkých týchto noviel zákonov o zamestnanosti a porozumenie tomu, že táto mimoriadna situácia by potrebovala mimoriadne riešenia. Mimoriadna situácia je to nesporne, pretože to priamo súvisí aj s tým, čo sme prerokúvali predtým. Napríklad preto nemôžeme zvyšovať dôchodky viac, ako predložila vláda, lebo máme takúto obrovskú nezamestnanosť. Som presvedčený, že pri razantnom postupe vlády by národné hospodárstvo bolo schopné absorbovať taký počet pracovných síl, že by mohla byť nezamestnanosť len o niečo vyššia ako v okolitých krajinách. Hovoria o tom tiež určité analýzy, že by to bolo okolo 13 - 14 %. To, že sa to nepodarilo, je subjektívna chyba v manažérskych štruktúrach tohto štátu, od vlády až po riadenie podnikov. Ja sa budem prihovárať za to, aby tieto zákony predsa len prešli do druhého čítania, kde by sme sa pokúšali zosúladiť ich aj so zákonom o zamestnanosti, ktorý sa pripravuje, a našli riešenie spoločné.
Bugár, Béla, podpredseda NR SR (2016-10-12):
Nech sa páči, prezentujme sa a hlasujme o tomto návrhu. Odporúčanie gestorského výboru je schváliť. (Hlasovanie.) Prítomných 138, za 108, proti 12, zdržalo sa 18. Konštatujem, že návrh sme schválili.
Krajčí, Marek, poslanec NR SR (2021-04-01):
Ďakujem pekne. Ja na viacero vecí pokúsim sa potom reagovať aj priamo v rozprave, ale dovoľte, aby som vysvetlil tie spomínané antigénové testy. Po prvé, COVID automat nie je súčasťou uznesenia o núdzovom stave, ktorý teraz ideme prijať. COVID automat je niečo, čo sa bude meniť. Doteraz bolo jeho súčasťou testovanie, avšak bude sa meniť aj súčasná stratégia testovania. Takže o tomto my naozaj hlasovať nebudeme, či sa bude alebo nebude teraz testovať. Teraz hlasujeme o niečom alebo budeme hlasovať o niečom úplne inom. Ale samotné antigénové testy, treba si uvedomiť, že ony zachytia približne každého druhého pozitívneho na ochorenia COVID-19, ktorého by sme vedeli dokázať PCR testom. Časť týchto ľudí vôbec nevie, že sú infekční. Veľmi dobre vieme, že ochorenie COVID-19 práve preto je také nebezpečné, lebo ho roznášajú mnohí tí, ktorí sú bezpríznakoví, sú infekční. Keď zachytíte takéhoto človeka, vie, že je pozitívny, ide do karantény. Zabránite tomu, aby nakazil svojich kolegov v práci, aby nakazil tých, s ktorými možno cestuje v hromadných prostriedkoch, svojich blízkych a tak ďalej. Takže áno, je tam len 50-percentná, by som povedal, účinnosť, ale aj tá 50-percentná účinnosť robí obrovský rozdiel v tom, ako manažujeme, zvládame pandémiu. Súčasťou súčasného COVID automatu je aj testovanie a treba povedať, že sa testuje veľmi veľa, vychytávame obrovské množstvo tým pádom pozitívnych ľudí, ktorí keď sa správajú zodpovedne, zabraňujeme tomu, aby sa ďalej replikoval tento vírus u tých, ktorí ešte toto ochorenie neprekonali alebo nie sú zaočkovaní. To znamená, výrazným spôsobom tlmíme prírastok nových hospitalizovaných v nemocniciach a tým pádom dobre sa manažuje tá pandémia, čo je nakoniec posledné týždne vidieť, keďže nám klesajú počty hospitalizovaných v nemocniciach a konečne po niekoľkých mesiacoch vidíme efekt. Áno, zároveň aj tých opatrení, ktoré máme... (Prerušenie vystúpenia časomerom.)
Bugár, Béla, podpredseda NR SR (2018-02-14):
O procedurálnom návrhu, samozrejme, sa hlasuje bez rozpravy alebo sa môžem opýtať, či je všeobecný súhlas. (Súhlasná i nesúhlasná reakcia pléna.) Nie? Dobre. Takže prezentujme sa a hlasujme. (Ruch v sále.) Pán poslanec Baránik, to nevykrikujte o zbabelcoch. Zbabelec ste vy. (Potlesk.) (Hlasovanie.) Prítomných 117, za 66, proti 48, zdržali sa 2, 1 nehlasoval. Konštatujem, že návrh sme schválili. Ďalší procedurálny návrh, pán poslanec Galko.
Cmorej, Peter, poslanec NR SR (2023-06-22):
No ja som trošku nepríjemne prekvapený týmito pozmeňovákmi, až teraz som si ich všimol. Ja som sem prišiel kvôli tomu, že chcem jednu konkrétnu vec, ktorá bola obsahom toho zákona, a teraz, keď tu z toho robíte cedník, tak dosť sa obávam, že ako tento zákon dopadne. No to, že tu predkladáte halabala veci, ktoré vám už ixkrát neprešli, tak to je, a ešte ako vám neprešli, tak to už je vaša vizitka, ale dúfam teda, kolegovia, že budete mať aspoň toľko slušnosti, že keď vám tieto vaše pozmeňováky plénum poodmieta, čo teda pevne dúfam, že poodmieta, tak za ten celok hlasovať budete, lebo ten zákon je nekonfliktný. Je to transpozícia smernice, pokiaľ viem, a naozaj by bola obrovská škoda, keby kvôli takýmto pirátčinám ten zákon nakoniec neprešiel.
P. Hrušovský, predseda NR SR: (2005-02-03):
Pani poslankyňa, nech sa páči. Prosím pánov poslancov, ktorí nie sú členmi vlády, aby sedeli na miestach, ktoré im patria v rokovacej sále. Páni poslanci. Nech sa páči, pani poslankyňa Tóthová.
Bugár, Béla, podpredseda NR SR (2010-08-06):
Ďalej v rozprave vystúpi pán poslanec Kaliňák. Stráca poradie. Pani poslankyňa Obrimčáková, nech sa páči, máte slovo.
Štefanec, Ivan, poslanec NR SR (2013-03-19):
Ďakujem pekne, pani predsedajúca. Pán minister Richter, vy sa snažíte všemožne kamuflovať výsledky vašej práce, ale jednoducho to nejde. Február 2012: nezamestnanosť 13,76 percenta, február 2013: nezamestnanosť 14,71 percenta. To je výsledok vašej politiky po roku vašich istôt. Viac než jednopercentný nárast v absolútnych číslach z hľadiska počtu nezamestnaných. Môžete šermovať hocijakými číslami, tento trend len dokazuje fakt, že nevytvárate dostatok pracovných miest. To je výsledok vašej politiky. To je výsledok Zákonníka práce, rušenia rovnej dane, zvyšovania daní a odvodov, poplatkov. Toto je výsledok vašej práce, za rok viac než o 1 % nárast počtu nezamestnaných na Slovensku. A, bohužiaľ, tento trend, ako som hovoril vo svojom vystúpení, je jeden z najrýchlejších v Európskej únii za posledné mesiace, tretí najrýchlejší nárast nezamestnanosti po Cypre a Portugalsku. Keď hovoríte o vytváraní pracovných miest, hovoríte, že za 15 miliónov eur vytvoríte 5-tisíc pracovných miest pre dlhodobo nezamestnaných, nuž ale za december a január vašimi opatreniami Slovensko prišlo o 23,5-tisíca pracovných miest. Za dva mesiace, pán minister, ste vyhnali zo Slovenska 23,5-tisíca pracovných miest. Vy miniete 15 miliónov eur na to, že ani štvrtina týchto pracovných miest sa neobnoví. Toto je problém a toto je výsledok len a len vašej politiky. Ďakujem.
Blaha, Ľuboš, poslanec NR SR (2012-04-04):
Chcel by som poprosiť členov výboru pre európske záležitosti, aby po skončení ustanovujúcich schôdzí svojich výborov prišli do miestnosti č. 149 na 1. poschodí na zasadnutie výboru. Po skončení.
Bugár, Béla, podpredseda NR SR (2011-07-13):
Nech sa páči, prezentujme sa a hlasujme o skrátení lehoty na prerokovanie tých návrhov, ktoré boli podané dnes počas rozpravy. (Hlasovanie.) Prítomných 78 poslancov, za 77, hlasovania sa zdržal 1. Konštatujem, že tento návrh sme schválili. Nech sa páči, pani poslankyňa.
P. Hrušovský, predseda NR SR: (2004-12-14):
Ešte predtým vás chcem informovať o výsledku rokovania poslaneckého grémia po dohode, ktorú jednotliví zástupcovia poslaneckých klubov prijali a ktorú, poprosím, aby Národná rada buď akceptovala, alebo hlasovaním rozhodla, či ju prijíma. Teraz by sme pokračovali v rokovaní 33. schôdze hlasovaním o piatich prerokovaných bodoch programu, o ktorých budeme hlasovať verejne. Potom by sme, a poslanecké grémiu odporučilo, aby sme pristúpili k tajnej voľbe kandidátov na vymenovanie sudcov Ústavného súdu, ktorú prerokúvame ako tlač 955, a k tajnej voľbe o návrhu na voľbu člena Rady Slovenskej televízie, ktorú prerokúvame ako tlač 933. Po vykonaní tajnej voľby, ak by bolo potrebné vykonať opakovanú voľbu, by sme pristúpili po ohlásení výsledkov tajnej voľby k opakovanej voľbe, po ktorej by sme pokračovali v rokovaní o ďalších bodoch programu zaradených na 33. schôdzu Národnej rady Slovenskej republiky, ako o prvom o vládnom návrhu zákona, ktorý máte uvedený pod poradovým č. 56 o politických stranách a politických hnutiach. Dnes by sme pokračovali v rokovaní do 19.00 hodiny a zajtra by sme začali rokovať ráno o 9.00 hodine s tým, že by sme pokračovali v rokovaní a prerokúvaní jednotlivých bodov programu a hlasovali o všetkých prerokovaných bodoch po ich prerokovaní. Po odhlasovaní prerokovaných budov by sme 33. schôdzu Národnej rady Slovenskej republiky ukončili. Ďalej ma navrhovatelia, resp. predkladatelia návrhov bodov programu, ktorý máte uvedený, páni poslanci, pôvodne pod poradovým č. 64, ktorým je návrh poslancov Imricha Hamarčáka a Jirka Malchárka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, pod tlačou 928 vypustili z rokovania 33. schôdze, aby tento bod programu bol zaradený na rokovanie 35. schôdze, t. j. januárovej. A ďalej predkladatelia návrhu zákona, skupina poslancov, ktorí predložili návrh na vydanie zákona o spôsobe vymenovávania a odvolávania vedúcich predstaviteľov štátnej správy, ktorý je zaradený ako bod 41 pod tlačou 894, bol z rokovania 33. schôdze stiahnutý a zaradený na januárovú alebo februárovú schôdzu Národnej rady. Je s takýmto postupom rokovania súhlas, páni poslanci? (Súhlasná reakcia pléna.) Ďakujem. Pán poslanec Jarjabek. Teda odsúhlasili sme ďalší postup rokovania a prerokúvania bodov programu zaradených na 33. schôdzu. Nech sa páči, ešte pred hlasovaním dávam slovo pánovi poslancovi Jarjabkovi.
Laurenčík, Milan, podpredseda NR SR (2020-11-03):
Ďakujem za slovo. Vážený pán podpredseda, vážený pán minister, viem, že sa snažíme úsporne rokovať, aby sme teda nenaťahovali nejak čas, ale dovolím si pár viet k tomuto návrhu zákona povedať. S cestovným ruchom má spája veľa. Pochádzam z Terchovej, kde som pôsobil ako starosta. Terchová je známa tým, že žije cestovným ruchom, tam v podstate nemáte možno rodiny, obydlia, kde by sa o cestovnom ruchu minimálne nehovorilo a ktoré by sa nejakým spôsobom ľudia nezapájali doňho. Takže vtedy som mal veľkú možnosť sa s cestovným ruchom zoznámiť a priamo byť zainteresovaný. Naša obec bola dôležitým členom oblastnej organizácie cestovného ruchu, a preto som si uvedomil, že koronakríza naozaj cestovný ruch v podstate z dostupných informácií, ktoré mám, postihla popri leteckej doprave snáď najviac. Cestovný ruch je pre mňa aj nejakým takým odvetvím, ktorým sa zaoberám aj ako vicežupan Žilinského samosprávneho kraja, kde som túto oblasť dostal na starosť práve ja, takže to je taký druhý bod, ktorý má spája s týmto, a preto som si povedal trochu pred letnými prázdninami parlamentnými, že sa vyberiem po Slovensku po jednotlivých regiónoch a skúsim zistiť, v čom by sme vedeli my poslanci, resp. vláda pomôcť cestovnému ruchu. Prešiel som prakticky pol Slovenska, lebo za ten čas som nemal toľko možností a času, aby som prešiel celé Slovensko, ale vyšli mi z toho rôzne, rôzne veci, ktoré som následne komunikoval aj na ministerstve dopravy s príslušnými ľuďmi, ktorí sa tam cestovným ruchom zaoberajú. A som teda veľmi rád, že prišiel na rad aj cestovný ruch a že ideme týmto zákonom vlastne týmto ľuďom pomáhať. Ja som dal spracovať aj takú analýzu dopadov koronakrízy na cestovný ruch na Slovensku. Dva mesiace marec až november, ktorú spracoval parlamentný inštitút, verím, že túto informáciu následne dostanete aj vy všetci poslanci, kde sa budete môcť dočítať podľa jednotlivých kritérií, ako teda boli hodnotené v týchto dopadoch, čo všetko ten cestovný ruch, teda čo všetko malo naň vplyv, ako tá korona naňho, naňho pôsobila podľa jednotlivých tých odborov alebo, ako by som to nazval, jednotlivých tých segmentov toho cestovného ruchu. Sú tam ozaj krásne čísla, ktoré by sa dali prezentovať, ale keďže rokovací poriadok nedovoľuje tieto veci ukázať, tak len odporúčam do vašej pozornosti, pretože viem, že parlamentný inštitút, keď spracuje pre niekoho takýto nejaký materiál, tak následne ho potom postúpi aj ostatným poslancom. Nebudem tu teraz vyčítavať, že koľko z toho materiálu, že ako bol teda ten cestovný ruch postihnutý, o aké percentá máme menej ubytovaných a o aké percentá menej vybraté dane z ubytovania. Ako sa v jednotlivých segmentoch, v reštauráciách a neviem kde všade, ako, ako teda dopadol ten, táto situácia pandemická, ktorá tu je. Je to tam všetko napísané. Ale chcel by som vás len všetkých poprosiť, aby sme tento zákon teraz schválili, aby sme naozaj cestovnému ruchu pomohli. Ďakujem za pozornosť.
Sulík, Richard, podpredseda vlády a minister hospodárstva SR (2020-07-08):
Tak sa teda chcem ospravedlniť a už sa mi to nestane.
Jurinová, Erika, podpredsedníčka NR SR (2013-12-04):
Poprosím pána poslanca Fronca do rozpravy.
Blanár, Juraj, podpredseda NR SR (2021-06-29):
Pýtam sa, či sa chce niekto prihlásiť ústne do rozpravy, môže tak teraz urobiť. Konštatujem, že nie je tomu tak. Vyhlasujem rozpravu za uzavretú. A chcem sa spýtať pána navrhovateľa, či má záujem o záverečné slovo. Nie. Pán predseda výboru rovnako nie. Ďakujem. Prerušujem rokovanie o tomto bode programu. Teraz bude nasledovať rokovanie o Programe stability Slovenskej republiky na roky 2021 až 2024 . Materiál má parlamentnú tlač 551, spoločná správa výborov 551a. Dávam teraz slovo pánovi podpredsedovi vlády a ministrovi financií Slovenskej republiky Igorovi Matovičovi a prosím ho, aby materiál v snemovni uviedol. Nech sa páči.
Šeliga, Juraj, podpredseda NR SR (2020-04-02):
Pani poslankyňa Pivková, nech sa páči.
Bugár, Béla, podpredseda NR SR (2018-01-30):
Nech sa páči, prezentujme sa a hlasujme o tomto procedurálnom návrhu. (Hlasovanie.) Prítomných 136 poslancov, za 50, proti 51, zdržalo sa 35 poslancov. Procedurálny návrh nebol schválený. Nech sa páči.
Viskupič, Jozef, poslanec NR SR (2015-10-06):
Ďakujem. Myslím si, pán kolega, že veľmi dobre ste opísali dôvody, prečo je dôležité, aby záruka, ktorá je teraz, záruka na potraviny, veľmi striktne stanovená, aby sme s tým niečo urobili. A tak isto sa pripájam k podpore, a pre mňa štátna potravinová správa nemá taký vstup do svedomia a presvedčenia, aby som musel odísť zo sály, ale budem jednoznačne hlasovať za. Druhá časť, ktorú, alebo čiastočne ste spomenuli aj nastavenie, ktoré môžeme využiť ako legislatívny parameter fungovania Európskej únie, a to je občianska iniciatíva, ktorú, ak som to dobre zachytil, iniciujú z Francúzska a ak sa nazbiera v členských štátoch Únie viac ako milión hlasov, tak sa týmto podnetom bude musieť zaoberať Európska komisia. Ja chcem povedať, že tento proces nie je márny, pretože dnes zrovna, dnešným dňom o polnoci končí jedna mohutná občianska iniciatíva smerujúca na Európsku komisiu a týka sa transatlantického partnerstva, kde chcem možno len voľne informovať, že sa podpísalo o to, aby sme tento proces zastavili, už 3 milióny 200-tisíc ľudí cez Európsku úniu a dnes o polnoci možnosť toho podpisu končí. A ak to tu voľne pozerám, tak neexistuje ani jeden členský štát, ktorý by nebol naplnil svoju národnú kvótu. Dokonca aj Slovensko 10 500 podpismi túto iniciatívu na zastavenie tzv. TTIP-u podporilo. A som zvedavý, ako táto iniciatíva, ako sa s ňou Európska komisia vysporiada.
Hlina, Alojz, poslanec NR SR (2012-06-28):
Ďakujem veľmi pekne. Ešte aj SMS-kou. Ja som chcel povedať, že, Štefan, my sme nepochopili ten Da Vinciho kód, čo je tu kryptovaný v tomto návrhu, lebo už to tak jemne zaznelo v náznakoch, aby sme rozlúštili tú tajničku, že Estónsko. Lebo teraz je návrh, že bezdetné, keby, nedajbože, prešiel, tak o rok príde s jedným dieťaťom, ďalší rok s dvoma deťmi. A predstav si, takto je to blízko k voľbám. Samozrejme, trošku preháňam, hej? Ale však kľudne sa dá s tým. Ako s agendou. Lebo mám pocit, že v tejto agende a takýmto spôsobom sa mienite zaoberať. Takže i tam je asi niekde kryptovaný ten Da Vinciho kód, že prečo ten návrh je momentálne ako bezdetný. To znamená, v celku nevinný. A potom by sme tu dupali a šraubovali a možno ku voľbám by sme to vydreli tak, aby sa nám to podarilo. To som chcel povedať. Ďakujem.
J. Kvorka, poslanec: (2009-04-29):
Predkladaná novela, ktorú predkladám k tomuto zákonu o meste Martin ako centre národnej kultúry Slovákov, vytvára legislatívne prostredie, aby mohlo ministerstvo kultúry poskytnúť mestu dotáciu do svojej rozpočtovej kapitoly v rámci schváleného limitu výdavkov na príslušný rozpočtový rok na úhradu nákladov na prevádzku, údržbu a rekonštrukciu Národného cintorína v Martine vo výške finančného príspevku mesta schváleného na tento účel v rozpočte na príslušný rozpočtový rok. Chcem k tomu ešte dodať, že tento zákon nebude mať negatívne dôsledky na verejné financie. Po ďalšie, chcem uviesť, že taktiež nebude mať negatívny vplyv na obyvateľov, podnikateľské sféry, právnické osoby, fyzické osoby, životné prostredie, zamestnanosť a informatizáciu spoločnosti. Na záver chcem uviesť, že navrhovaná úprava je v súlade s Ústavou Slovenskej republiky, s ústavnými zákonmi, s ďalšími všeobecne záväznými právnymi predpismi Slovenskej republiky, ako aj s medzinárodnými zmluvami, ktorými je Slovenská republika viazaná. Ďakujem.
Jakab, Elemér, poslanec NR SR (2018-02-01):
Pán predsedajúci, prosím, dajte hlasovať o druhom pozmeňujúcom návrhu pána poslanca Martina Fecka.
Laurenčík, Milan, podpredseda NR SR (2022-02-11):
Prosím, kľud v sále. Páni poslanci! Ďakujem. Vráťte čas pánovi Šefčíkovi. Nech sa páči.
Kadúc, Miroslav, poslanec NR SR (2015-12-21):
Ďakujem. Alojz, väčšinu svojho vystúpenia si opisoval súčasný stav zneužívania polície a prokuratúry. Ten súčasný stav je zlý. Bude ešte horší. Nech nám je mementom naozaj kauza Gorila, kde je celkom zrejmé, že sa zneužívali spravodajské informácie na politický boj. Po tomto, ak prejde tento návrh zákona, bude situácia ešte ďaleko, ďaleko horšia. Dnes o kauze Gorila nevie ani prezident Slovenskej republiky nič, nič, čo nebolo v médiách. Veď ten stav kontroly spravodajských služieb a zneužívania je už dnes otrasný. A keď už tu bolo povedané niektorými kolegami, že aby si ho, aby si ich nenavliekal, aby si SMER nenavliekal do niečoho, s čím nemá nič spoločné, je to presne to isté, ako s tou kauzou Gorila, keď pán premiér Fico hovorí, že neťahajte ma do kauzy Dzurindovej vlády. Lenže pán premiér a vládna strana SMER už dávno v tej kauze je.
Lipšic, Daniel, poslanec NR SR (2015-05-12):
Ďakujem. Pán predseda, vo štvrtok sa podľa mňa udial pomerne závažný precedens, kedy Národná rada neotvorila rozpravu k bodu, ktorý bol prerokúvaný. Podľa rokovacieho poriadku § 27 sa ku každému bodu otvára rozprava. Takto nabudúce nemusíme rokovať ani v rozprave o návrhu zákona. Ja by som vás chcel požiadať, aby ste požiadali o stanovisko ústavnoprávny výbor, že či ustanovenie tohto paragrafu rokovacieho poriadku platí, alebo či tam je dopísané, že ak sa z času na čas neuznesie nejaké grémium inak, lebo podľa mňa to v rokovacom poriadku napísané nie je. Ak je a ak ma o tom presvedčí ústavnoprávny výbor, tak sa vyjadrím, ale je to veľmi vážny precedens. V rovnakej veci nabudúce nemusíme tu rozprávať k návrhu prerokovaného zákona. Upozorňujem na to. Bolo to podľa mňa flagrantné porušenie zákona a keď trváte na tom, častokrát na dodržiavaní rokovacieho poriadku, tak sa mi zdá, že tu sa išlo výrazne cez čiaru.
Číž, Miroslav, podpredseda NR SR (2015-12-21):
Faktická poznámka – pán poslanec Martvoň. Pokiaľ nikto iný, uzatváram možnosť prihlásiť sa s faktickou poznámkou. Slovo má pán poslanec Martvoň.
B. Bugár, podpredseda NR SR: (2002-04-10):
Pýtam sa pána navrhovateľa, či chce zaujať stanovisko k rozprave. Pán poslanec, nech sa páči, máte slovo.
Glváč, Martin, podpredseda NR SR (2018-12-04):
V rozprave vystúpi pani poslankyňa Zemanová.
Bugár, Béla, podpredseda NR SR (2018-10-16):
Prezentujme sa a hlasujme. Prítomných 141 poslancov, za 115, 2 proti, zdržalo sa 23 poslancov a 1 nehlasoval. Návrh bol schválený.
Martvoň, Anton poslanec NR SR (2013-10-18):
Týmto sme hlasovali o všetkých pozmeňujúcich a doplňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím vás, o tom hlasovať.
Laššáková, Jana, podpredsedníčka NR SR (2012-12-18):
Ja, ja si myslím. (Výkriky v sále.) No, tak až, ale, ale skutočne, aby sme boli korektní, lebo keď nie, tak vás jednoducho dám vypnúť. Ale dám vypnúť obrazovku. (Smiech.) Neviem, pán poslanec Bugár, ja si myslím, že mali sme rôzne grafy, ale ešte sa nejaké zábery nepremietali. (Hlas z pléna.) Čo sa premietalo? (Hlas z pléna.) Takže. Nerada. Nerada by som bola, aby sme. No. Ale tri dvadsaťsekundové, to je šesťdesiat sekúnd, to je jedna minúta. (Hlasy z pléna, smiech, potlesk.) Takže dohodneme sa, že to bude inak. Ja si myslím, že to ani nepôjde. (Inštalácia programu technikom.) Takže, nech sa páči, pán poslanec.
Baránik, Alojz, poslanec NR SR (2016-10-19):
Ďakujem pekne. Rád by som reagoval a beriem vystúpenie pána predsedu Madeja ako v podstate súčasť prezentácie tohto návrhu zákona. To, čo mám na srdci, by nevydalo na vystúpenie v rozprave, tak to hovorím len vo faktickej. Pokiaľ ide o náhodné prideľovanie, tak dá sa povedať, že je to rozumný návrh, ale pravda je aj tá, že aj doterajší systém by mohol oveľa lepšie fungovať, keby prideľovanie, ktoré má na starosti súd, prebiehalo v súlade s tým, že by súd vedel, komu prideľuje, ako je ten-ktorý exekútor vyťažený. To sa nedeje, a preto je v tom takýto extrémny neporiadok. Pokiaľ ide o nekvalitných exekútorov, tam by som apeloval veľmi na ministerstvo, aby vyvinulo tlak na exekútorskú komoru, pretože to je vecou exekútorskej komory, aby si dohliadla, že exekútori konajú riadne. To si komory, ako aj advokátska, tak aj exekútorská, vymienili, že to ako ony fungujú, do toho nikoho nič. Tak to predsa nesmie byť. Pokiaľ ide o to, ako celkovo fungujú, ste povedali, nespravodlivé rozsudky, samozrejme, tu hovoríme o základnom zlyhávaní funkcií štátu. Takže to všetci vieme a to si myslíme, že je ťažší oriešok. Ale vo všeobecnosti oceňujeme tento návrh a myslíme si, že ho budeme chcieť podporiť. Ďakujem.
Glváč, Martin, podpredseda NR SR (2019-09-13):
Pani poslankyňa, poprosím kľud v sále, naozaj nereagujte.
M. Číž, podpredseda NR SR: (2009-04-21):
(Hlasovanie.) Prítomných 141 poslancov, za návrh 63 poslancov, proti 5 poslancov, zdržalo sa 72 poslancov, nehlasoval 1. Konštatujem, že Národná rada nebude pokračovať v rokovaní o tomto návrhu zákona. Ďakujem spravodajcovi. Tým sme, vážené kolegyne, kolegovia, vyčerpali hlasovanie o návrhoch, ktoré boli prerokované. Teraz mi dovoľte, aby som vám oznámil, že predseda obdržal list od pána poslanca Ferdinanda Devínskeho, ktorý 20. apríla doručil list, v ktorom oznamuje, že sa vzdáva funkcie predsedu Výboru Národnej rady Slovenskej republiky pre vzdelanie, mládež, vedu a šport a tiež náhradníka Stálej delegácie v Parlamentnom zhromaždení Rady Európy. Prosím vás, aby Národná rada rozhodnutie pána poslanca zobrala na vedomie uznesením. Návrh uznesenia Národnej rady Slovenskej republiky k vzdaniu sa poslanca Ferdinanda Devínskeho funkcie predsedu Výboru Národnej rady Slovenskej republiky a náhradníka v Stálej delegácii Národnej rady Slovenskej republiky ste dostali ako tlač 1064. Takže ak dovolíte, pristúpime k hlasovaniu o tomto návrhu uznesenia. Prezentujme sa, prosím, a hlasujeme. (Hlasovanie.) Prítomných 139 poslancov, za návrh 135 poslancov, proti 1 poslanec, zdržali sa 2, nehlasoval 1. Konštatujem, že Národná rada vzala na vedomie vzdanie sa poslanca Ferdinanda Devínskeho funkcie predsedu Výboru Národnej rady pre vzdelanie, mládež, vedu a šport a náhradníka Stálej delegácie v Parlamentnom zhromaždení Rady Európy. Ďalej mi, vážené panie poslankyne a vážení páni poslanci, dovoľte, aby som vás informoval, že predseda Národnej rady obdržal žiadosť ministra Vážneho, teda ministra dopravy, pôšt a telekomunikácií, aby z dôvodov jeho pracovných povinností sa body 72 a 73, teda vládny návrh novely zákona o povinnej základnej kvalifikácii a pravidelnom výcviku niektorých vodičov (tlač 886) a vládny návrh novely zákona o vnútrozemskej plavbe (tlač 887), prerokovali v stredu 22. apríla 2009 po bodoch 96 a 97, teda po bodoch, ktoré bude uvádzať pán minister Lajčák. Je, prosím, všeobecný súhlas? Ďakujem veľmi pekne. Takže o chvíľu vyhlásim krátku prestávku. Registrujem návrhy na procedurálne vystúpenia. Len v zmysle programu teda pokračujeme vzhľadom na to, že bol schválený návrh. Pána poslanca Lipšica sa chcem opýtať za týchto okolností, keďže teda návrh bol schválený, beriete späť návrh alebo chcete rokovať o vašom návrhu? Dobre, ďakujem pekne. Takže ideme ešte na procedurálne návrhy podľa toho, ako sú uvedené v poradí na tabuli. Slovo má pani poslankyňa Renáta Zmajkovičová.
Viskupič, Marián, poslanec NR SR (2021-06-29):
Pán predsedajúci, ďakujem za slovo. Takže, vážený pán predsedajúci, vážený pán minister, vážené panie poslankyne, vážení páni poslanci, dovoľte mi, aby som ako spravodajca predniesol spoločnú správu výborov Národnej rady Slovenskej republiky o výsledku prerokovania návrhu štátneho záverečného účtu Slovenskej republiky za rok 2020. Návrh štátneho záverečného účtu za rok 2020 a jeho kapitoly pridelil predseda Národnej rady rozhodnutím č. 553 zo 17. mája 2021 výboru pre financie a rozpočet a výboru pre verejnú správu a regionálny rozvoj. Gestorskému výboru výbory predložili výsledky o prerokovaní vyššie uvedeného návrhu. Výbor pre financie a rozpočet vypracoval na ich základe spoločnú správu výborov Národnej rady. Výsledky rokovania výborov k návrhu štátneho záverečného účtu Slovenskej republiky za rok 2020. V súlade s rozhodnutím predsedu uvedený návrh prerokovali Výbor Národnej rady pre financie a rozpočet uznesením č. 200 zo dňa 10. júna 2021 a Výbor Národnej rady pre verejnú správu a regionálny rozvoj uznesením č. 98 zo dňa 10. júna 2021 a uvedené výbory odporučili Národnej rade Slovenskej republiky A. schváliť návrh záverečného účtu Slovenskej republiky za rok 2020, podľa ktorého a) hospodárenie verejnej správy za rok 2020 v jednotnej metodike ESA 2010 platnej pre Európsku úniu dosiahlo aa) schodok vo výške 5,6 mld. eur, čo predstavuje 6,2 % hrubého domáceho produktu, ab) konsolidovaný dlh k 31. decembru 2020 sumu 55,2 mld. eur, čo predstavuje 60,6 % hrubého domáceho produktu, b) hospodárenie štátneho rozpočtu Slovenskej republiky na hotovostnom princípe dosiahlo príjmy 15,8 mld. eur, výdavky 23,5 mld. eur a schodok vo výške 7,7 mld. eur; B. vziať na vedomie, že schodok štátneho rozpočtu vykázaný v štátnom záverečnom účte Slovenskej republiky za rok 2020 vo výške 7,7 mld. eur k 31. decembru 2020 bol krytý finančnými prostriedkami získanými z predaja štátnych dlhopisov v hodnote 6,6 mld. eur a prijatými bankovými úvermi v hodnote 1,1 mld. eur. Návrhom kapitol štátneho záverečného účtu Slovenskej republiky za rok 2020 v súlade s rozhodnutím predsedu Národnej rady návrhy záverečných účtov prerokovali a vzali na vedomie všetky výbory bez pripomienok, s výnimkou zahraničného výboru a výboru pre zdravotníctvo, ktoré neboli uznášaniaschopné. Výbor pre kultúru a médiá neprerokoval kapitolu ministerstva kultúry Slovenskej republiky v stanovenom termíne, avšak stanovisko výboru dodatočne zaslal. Gestorský výbor uznesením č. 208 zo dňa 15. júna 2021 1. schválil spoločnú správu výborov Národnej rady Slovenskej republiky, 2. navrhol Národnej rade vysloviť súhlas, aby predseda NKÚ, Najvyššieho kontrolného úradu Slovenskej republiky pán Karol Mitrík uviedol stanovisko NKÚ k návrhu štátneho záverečného účtu Slovenskej republiky za rok 2020 a 3. určil ma za spoločného spravodajcu výborov a splnomocnil ma, aby som predniesol spoločnú správu výborov na schôdzi Národnej rady a navrhol Národnej rade postup pri hlasovaní. Návrh na uznesenie Národnej rady Slovenskej republiky je prílohou tejto spoločnej správy. Pán predsedajúci, skončil som, prosím, otvorte rozpravu. Ďakujem pekne.
Senko, Ján, poslanec NR SR (2013-02-08):
Ďakujem za slovo. V rozprave vystúpilo 5 poslancov, nebol podaný procedurálny návrh. Vzhľadom na to, prosím, pán predseda, aby ste dali hlasovať o tom, že Národná rada prerokuje predložený návrh zákona v druhom čítaní.
B. Bugár, podpredseda NR SR: (2004-10-19):
(Hlasovanie.) Prítomných 126 poslancov, za  návrh hlasovalo 83, proti 12, zdržalo sa 31 poslancov. Konštatujem, že uznesenie k správe o situácii v Iraku Národná rada schválila. Teraz pristúpime k hlasovaniam o vládnom návrhu zákona o poskytnutí jednorazového príspevku osobám zaradeným v rokoch 1948 - 1954 do vojenských táborov nútených prác a pozostalým manželkám po týchto osobách, tlač 859. Pani poslankyňa Sabolová, nech sa páči, ako spoločná spravodajkyňa, máte slovo.
Tomáš, Erik, poslanec NR SR (2019-09-19):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru, výboru pre financie a rozpočet a výboru pre sociálne vec. Ďalej, aby za gestorský výbor určila hlasovaním výbor pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní.
Zmajkovičová, Renáta, podpredsedníčka NR SR (2014-05-15):
Faktické poznámky na vystúpenie pána poslanca nie sú. Teraz vystúpi v rozprave pán poslanec Csicsai. Nech sa páči.
Grendel, Gábor, podpredseda NR SR (2021-07-23):
Dve faktické poznámky na vystúpenie pána poslanca Kazdu. Pán poslanec Patrik Linhart, nech sa páči.
Blaha, Ľuboš, poslanec NR SR (2014-11-08):
... ktorý musel odísť z ministerskej pozície, lebo ste bol obvinený z klientelizmu... (Reakcie z pléna. Prerušenie vystúpenia predsedajúcou.)
Gröhling, Branislav, minister školstva, vedy, výskumu a športu SR (2021-10-21):
Vidím, že táto otázka zaujala aj ostatných ministrov. (Povedané s pobavením.) Pán poslanec, ja už som vám odpovedal v tej predchádzajúcej a celkom obšírne, tak dúfam, že tá odpoveď vám stačila. Lebo ste položili tú istú otázku niekoľkokrát, takže by som sa stále opakoval.
Cmorej, Peter, poslanec NR SR (2021-11-10):
Ospravedlňujem sa, hlasovať sa bude vo štvrtok o sedemnástej.
Kollár, Boris, poslanec NR SR (2018-12-05):
Ďakujem velice pekne. Ja si myslím, že keby sme to dostali do druhého čítania, treba zapracovať aj tieto myšlienky a podnety. Som za to, že to treba rozšíriť a pokiaľ máme len definovaných 60 druhov zveri, tak to treba absolútne rozšíriť, ale ja súhlasím s tým, čo si hovoril, a ďakujem ti za tvoje vystúpenie.
Klus, Martin, podpredseda NR SR (2019-11-28):
Ďakujem pekne. Nech sa páči, pani spravodajkyňa.
Mikulec, Roman, poslanec NR SR (2023-11-28):
Ďakujem pekne. Rasťo, myslím, že si to zhrnul veľmi dobre, a je každému jasné, že o nič iné Matúšovi Šutajovi Eštokovi nešlo ako o pomstu. „Rozkaz zněl jasně, muž s koženou brašnou nesmí projít.“ A on to vykonal akože úplne doslovne, pretože, samozrejme, to sľúbil, dostal to nakázané, tak to urobí. Napriek tomu – a asi mu bolo aj povedané –, že je úplne jedno, či poruší, alebo neporuší zákon. V tomto prípade porušil zákon, jasne o tom hovoria súdy, ale však im to je jedno, lebo dôležité je zbaviť sa čurillovcov, poukázať na to, že tí čurillovci sú najhorší na svete napriek tomu, že tu vyšetrovali závažnú trestnú činnosť a tej v tej trestnej činnosti boli zahrnutí a zakomponovaní najviac ľudia zo SMER-u a HLAS-u. Toto je ten najväčší dôvod, prečo, samozrejme, Šutaj Eštok musel konať, lebo tak to sľúbi. A myslím, že aj ty si to správne pochopil v tých jednotlivých jeho krokoch aj v konaní Úradu inšpekčnej služby, v konaní Slovenskej informačnej služby, ktorá sa od začiatku snažila zdiskreditovať vyšetrovateľov, ktorá sa snažila pomáhať v... niektorým z Úradu inšpekčnej služby práve preto, tak ako o tom hovoria mnohí svedkovia, aby zdiskreditovali, aby zmarili, aby poukázali, že tie vyšetrovania sú zmanipulované. Ale čuduj sa svete, súdne rozsudky hovoria úplný opak. Hovoria o tom, že, že nezmanipulovali nič, a práve naopak, že tí ľudia z inšpekcie a zo Slovenskej informačnej služby sa snažili o to, aby to tak vyzeralo, a my sme tu tie argumentácie dnes počuli o tomto dosť. Ale, samozrejme, že hovoriť to ľuďom, ktorí nechcú počúvať fakty, je veľmi ťažké, ja len verím, že sa vrátia k tomu sľubu, ktorý dali poslanecký, a že budú vykonávať svoj mandát najle... pre, pre teda občanov Slovenskej republiky a v súlade so svojím vedomím a sv... (Prerušenie vystúpenia časomerom.)
P. Hrušovský, predseda NR SR: (2003-04-09):
(Hlasovanie.) Prítomných je 132 poslancov, za návrh 131, nehlasoval 1. Konštatujem, že návrh sme schválili. Pani poslankyňa.
V. Veteška, podpredseda NR SR: (2005-06-30):
B. Brestenská, poslankyňa: Vážený pán predsedajúci, vážený pán minister, predseda Národnej rady svojím rozhodnutím č. 122 z 20. júna 2005 pridelil daný doplnený zoznam majetkovej účasti štátu na podnikaní iných právnických osôb zahrnutých do privatizácie výboru pre hospodárstvo, privatizáciu a podnikanie. Výbor o predmetnom materiáli rokoval na svojej 50. schôdzi 23. júna 2005 za účasti zástupcov ministerstva dopravy, pôšt a telekomunikácií a uznesením č. 611 odporučil Národnej rade Slovenskej republiky doplniť zoznam majetkových účastí štátu na podnikaní iných právnických osôb zahrnutých do privatizácie (tlač 1216) zobrať na vedomie. Správu výborov o výsledkoch prerokovania daného materiálu výbor uznesením č. 612 z 23. júna 2005 schválil. Súčasne poveril aj spravodajcu výboru predložiť Národnej rade správu o výsledku prerokovania uvedeného materiálu. Na základe rokovania Výbor Národnej rady Slovenskej republiky pre hospodárstvo, privatizáciu a podnikanie odporúča Národnej rade doplnenie zoznamu majetkovej účasti štátu na podnikaní iných právnických osôb zahrnutých do privatizácie vziať na vedomie a prijať uznesenie, ktoré je prílohou správy. Ďakujem, pán predseda.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasy v sále: „Za.“ ) (Hlasovanie.) Prítomných 128 poslancov, za 125, zdržal sa 1, 2 nehlasovali. Uvedený návrh sme schválili. Pristúpime k tretiemu čítaniu návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Faič, Vladimír, poslanec NR SR (2022-04-29):
Ďakujem za slovo. Pani poslankyňa, správne si hovorila o tom, že vyjadrenia niektorých koaličných poslancov v tom, že ideme brániť spravodlivosti, že ideme rozhodovať o niečom, čo má zastaviť trestné stíhanie, je neskutočné. Naozaj si tu treba ujasniť a dať jasný dôraz na to, aký je stav v tejto veci, ktorú prerokovávame. Ja som nepočul jedného koaličného poslanca pred médiami sa vyjadriť, áno, v pléne Národnej rady ideme rozhodnúť, že ideme dať do väzby poslanca Národnej rady. Nie, každý to kamufluje tým, že ideme brániť pokračovaniu trestného stíhania, ktoré už začalo. Všimnite si, že je to tak. Ale predsa ani Robert Fico, ani náš poslanecký klub sa nepostavil proti tomu, aby mal šancu sa obhájiť pred orgánmi činnými v trestnom konaní a v žiadnom prípade nejdeme niečo zastavovať. Ale tento spôsob komunikácie, ktorý na jednej strane tu hovorí o tom, že my bránime demokracii, oni chcú demokraciu, sa potom v médiách pred verejnosťou má ukazovať ako niečo, čo je absurdné. Naozaj si toto uvedomme a v tomto prípade ti plne dávam za pravdu, že takýmto spôsobom, ak budú pokračovať, musíme jasne hovoriť, o čom Národná rada rozhoduje. Rozhoduje o tom, že nejde brániť slo..., nejde zabezpečiť slobodný výkon poslaneckého mandátu svojmu poslancovi. Ďakujem.
Kočiš, Eduard, poslanec NR SR (2020-07-23):
Zariadenie nereagovalo. Ďakujem pekne za slovo. Miňo, veľmi pekne ďakujem za príspevok, ktorý bol určite hodnotný, aj keď tvoja rozprava bola plánovaná na 30 minút, kde by si toho povedal určite viac, ako si stihol za tento krátky desaťminútový čas, ale som presvedčený, a nielen ja, ale aj kolegovia, ktorí ťa počúvali, že v tejto svojej debate, v tomto príspevku si zhrnul v krátkosti všetky argumenty proti tomu, proti čomu vlastne vládna koalícia a poslanci vládnej koalície tak vehementne bojujú, vlastne nešahajte nám na nášho Igora. Igor je jednoducho dokonalý, Igor je dobrý, Igor je krásny, Igor je úžasný. Nerád vám beriem, vážení, kolegyne, vážené kolegyne, vážení kolegovia, ilúzie, ale časť národa, ktorá mu hlas vo voľbách dala, už tieto ilúzie dávno stratila. Jednoducho človek, ktorý všetkým sľúbil všetko a nikomu nesplní nič, nemôže zostať na tak dôležitej a zodpovednej pozícii, ako je premiér Slovenskej republiky. Tento pán z Trnavy dokáže akurát cez svoj facebookový profil, cez všetky možné statusy, cez všetky nemožné nezmysly, ktoré tam dáva, zdieľa, ktoré mu ľudia, neviem ani to povedať, akým spôsobom žerú, lajkujú, proste aký je skvelý, aký je jednoducho neodolateľný, tento človek uletel z reality, žije si vo vlastnom svete, v nejakom vlastnom bludnom kruhu, z ktorého ho zatiaľ žiaden vycibrený lekár nedokázal vyviesť. Ale skúste nám všetci a všetky hlavne pomôcť a hlavne pomôžme pánovi Igorovi z Trnavy, aby sme ho z toho bludného kruhu vytrhli, vyviedli, a vyslovme mu nedôveru ako premiérovi Slovenskej republiky a naozaj vám môžem povedať, že mu len takto pomôžeme. Ďakujem pekne.
Jurinová, Erika, podpredsedníčka NR SR (2014-11-10):
Pán poslanec, na vaše vystúpenie budú reagovať šiesti poslanci. Uzatváram možnosť prihlásiť sa s faktickou poznámkou. Nech sa páči, pán poslanec Viskupič. Nie je v sále. Pán poslanec Chren, nech sa páči.
Grendel, Gábor, podpredseda NR SR (2020-07-24):
Kolegyne, kolegovia, budeme pokračovať v prerušenej schôdzi. V rozprave by mal vystúpiť pán poslanec Šipoš, ktorého nevidím v sále. Ďalší v poradí je pán poslanec Mazurek, nech sa páči. (Smiech v sále, potlesk a pokrik. Rečnícky pult naďalej blokujú poslanci z ĽSNS.) Pustite, prosím, čas pána Mazureka. Samozrejme, poprosím spravodajcu a navrhovateľa, aby si sadli na svoje miesta.
Danko, Andrej, podpredseda NR SR (2023-12-18):
Pán poslanec Krátky.
Hrnčiar, Andrej, podpredseda NR SR (2017-03-29):
Ďakujem. Prerušujem rokovanie o tomto bode programu. Teraz budeme rokovať o návrhu na voľbu kandidátov na člena disciplinárneho senátu . Návrh má tlač 480. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Prosím povereného člena ústavnoprávneho výboru, poslanca Tibora Bernaťáka, aby návrh uviedol a podal správu o výsledku prerokovania tohto návrhu vo výbore.
Danko, Andrej, predseda NR SR (2018-03-14):
Vážení páni poslanci, vážené panie poslankyne, pokračujeme v rozprave. Mám informáciu, že by som mal dať slovo pánovi poslancovi, ktorého určil, teda spravodajcovi, ktorého určil navrhnutý gestorský výbor pre ľudské práva a národnostné menšiny, poslancovi Milanovi Mazurekovi. Nech sa páči. [Pokračovanie v rokovaní o návrhu poslancov Národnej rady Slovenskej republiky Mariana Kotlebu, Milana Uhríka, Rastislava Schlosára, Jána Moru a Jána Kecskésa na vydanie zákona, ktorým sa mení a dopĺňa zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov v znení neskorších predpisov (antidiskriminačný zákon) , tlač 861.]
Bittó Cigániková, Jana, poslankyňa NR SR (2022-06-15):
Pán predsedajúci, prosím, aby ste dali hlasovať o zmene termínov. V mene troch poslaneckých klubov SaS, OĽANO a SME RODINA žiadam o preloženie zákona 363/2011 o liekoch na štvrtok 23. júna o 9.00 h po bodoch pána ministra Krajniaka, je to tlač 976, druhé čítanie, a tak isto zákona 576/2004 o zdravotnej starostlivosti na koniec schôdze, tlač 977, druhé čítanie. Ďakujem.
Jahnátek, Ľubomír, poslanec NR SR (2010-10-13):
Ďakujem pekne za slovo. Pán minister, veľmi oceňujem, že ste vystúpili a máme vlastne si konečne aj priestor povedať svoj názor. Je každému asi jasné, že sme na opačnom brehu nielen politicky, ale v tomto prípade aj odborne, len ja vám chcem povedať niekoľko tiež skutočností, ktoré ste zase vy zamlčali. Po prvé, podľa dohody medzi ministerstvom zahraničných vecí jestvujúcej a ministerstvom hospodárstva je šéfom misie v zahraničí veľvyslanec, to znamená jemu podriadený ako zamestnanec v tomto ponímaní aj OBEO-čkar. Po druhé, bola dohoda, všetky správy, informácie, ktoré podáva OBEO-čkar na ministerstvo hospodárstva, musí dávať automaticky aj šéfovi misie, aby nevznikala dvojkoľajnosť informácií alebo aby sa nestávalo, že sa zdupľujú jednotlivé informácie. Hovoríte o šetrení. My sme museli odísť z priestorov len v tom prípade, kedy sa veľvyslanec neznášal s OBEO-čkarom z rôznych subjektívnych dôvodov. Ja si myslím, že nie vždy bol len veľvyslanec na vine alebo vždy bol len OBEO-čkar na vine. Je to jednoducho ľudský faktor, ktorý veľmi ťažko ovplyvníte. A boli prípady, kedy som ja jednoducho stiahol OBEO-čkara, som povedal, nebudem ďalej tolerovať nejakú animozitu medzi veľvyslancom a OBEO-čkarom. Čiže ušetríte len tam, kde ich vrátite naspäť, kde ste nás predtým vyhodili. Viete, ten dohľad. Spomenuli ste Petrohrad. Ešte raz, šéfom misie bol vždy veľvyslanec. Čiže mal ten dohľad, má ten dohľad. Ale tu ide o odborný výkon. Pán minister, keď si zoberiete kompetencie zahraničného obchodu pod seba, nevystúpim, budem hlasovať za taký návrh. Veď je to legálne, že máte takúto predstavu o riadení zahraničného obchodu. Ale bez toho, aby ste si zobrali kompetencie a zodpovednosť, a zoberiete len ľudí a hospodárstvu necháte kompetencie... (Prerušenie vystúpenia časomerom.)
Taraba, Tomáš, poslanec NR SR (2023-05-17):
Dnes je úplne jasné, že Heger s Budajom zničili Slovalco, teraz dostali chuť na slovenský automobilový priemysel. Marián, ty si aj teraz jasne ukázal, že si environmentálne založený človek, vozíš sa na elektroaute, robíš si sám sebe zdroj elektrickej energie na dome, ale to ich nezaujíma, toto ja som vysadil dvetisíc stromov, to jemu sa takýto environmentalisti neľúbia. Jemu sa, vieš, akí ľúbia? Aby si si dal žiadosť na päť miliónov, desať miliónov euro, aby si išiel Bratislave kosiť kríky za desať miliónov, aby si, aby si tuná sysle išiel za päť miliónov. Toto sú tí environmentalisti. On v živote žiadne stromy nesadil, oni vedia len čerpať eurofondy. To je celé, čo vedia robiť. Toto je ich environmentálna politika. On sa tu teraz postaví a povie, že automobilky európske zlyhávajú, sú, sú pozadu a podobne. On, on čo nepostavil jedno auto, tak on tu teraz ide povedať, že majiteľ automobiliek Fiat, Peugeot a podobne, ktorí spísali petíciu, že to nedajú, toto čo oni tlačia cez Europarlament, on sa tu úplne v pohode čo v živote nič nevyrábal okrem toho, že udával ľudí, on sa tu postaví a povie, že oni to nedávajú, že proste sú zaostalí, nestíhajú to. Takže táto iniciatíva, aby nemohli byť zakázané spaľovacie motory po roku 2035, to je o tom, aby Európa nechudobnela. My sme najsilnejší boli vždy v priemysle, v automobilovom priemysle. To nie je už len strojarina. To sú elektrosystémy. To je najsofistikovanejšia výroba. Jemu je toto ukradnuté. On len vidí tie svoje eurofondy, tie svoje mimovládky. Toto všetko je im ukradnuté. Takže ja verím, že Európa dostane rozum a celá elektromobilita je nič iné dnes len o tom, ako stať sa závislý na Číne. Osemdesiat sedem percent komponentov v batériách ide z Číny. To znamená... (Prerušenie vystúpenia časomerom.)
Kollár, Boris, predseda NR SR (2021-06-30):
S ďalšou faktickou pani poslankyňa Laššáková.